87/594/ETY: Neuvoston päätös tehty 30 päivänä marraskuuta 1987 tullimenettelyjen yksinkertaistamista ja yhdenmukaistamista koskevan kansainvälisen yleissopimuksen liitteen F.3 hyväksymisestä yhteisön puolesta



Virallinen lehti nro L 362 , 22/12/1987 s. 0008 - 0021

Suomenk. erityispainos Alue 11 Nide 13 s. 0102

Ruotsink. erityispainos Alue 11 Nide 13 s. 0102



NEUVOSTON PÄÄTÖS, tehty 30 päivänä marraskuuta 1987, tullimenettelyjen yksinkertaistamista ja yhdenmukaistamista koskevan kansainvälisen yleissopimuksen liitteen F.3 hyväksymisestä yhteisön puolesta (87/594/ETY) EUROOPAN YHTEISÖJEN NEUVOSTO, ottaa huomioon Euroopan talousyhteisön perustamissopimuksen, ja erityisesti sen 28, 43, 113 ja 235 artiklan, ottaa huomioon komission ehdotuksen, ottaa huomioon Euroopan parlamentin lausunnon(1), sekä katsoo, että yhteisö on päätöksen 75/199/ETY(2) mukaisesti tehnyt tullimenettelyjen yksinkertaistamista ja yhdenmukaistamista koskevan kansainvälisen yleissopimuksen, tämän asetuksen liitteiden hyväksyminen edistää tehokkaasti tavaroiden kansainvälisen kaupan kehittämistä ja helpottamista, yhteisö voi hyväksyä matkustajille myönnettäviä tullihelpotuksia koskevan liitteen F.3, ja näiden liitteiden hyväksymisen on kuitenkin tulliliiton erityisvaatimusten ja tullilainsäädännön yhdenmukaistamisen nykyisen tilanteen huomioon ottamiseksi liitettävä tiettyjä varauksia, ON PÄÄTTÄNYT SEURAAVAA: 1 artikla Hyväksytään yhteisön puolesta tullimenettelyjen yksinkertaistamista ja yhdenmukaistamista koskevan kansainvälisen yleissopimuksen matkustajille myönnettäviä tullihelpotuksia koskeva liite yleisellä varauksella ja normeja 21, 38, 44 sekä suositeltua käytäntöä 45 koskevilla varauksilla. Liitteen varauksin varustettu teksti on tämän päätöksen liitteenä. 2 artikla Neuvoston puheenjohtaja nimeää henkilön, jolla on valtuudet ilmoittaa tulliyhteistyöneuvoston pääsihteerille, että yhteisö on hyväksynyt 1 artiklassa tarkoitetun liitteen siinä mainituin varauksin. Tehty Brysselissä 30 päivänä marraskuuta 1987. Neuvoston puolesta Puheenjohtaja N. WILHJELM (1) EYVL N:o C 318, 30.11.1987 (2) EYVL N:o L 100, 21.4.1975, s. 1 LIITE F.3 MATKUSTAJILLE MYÖNNETTÄVIÄ TULLIHELPOTUKSIA KOSKEVA LIITE JOHDANTO Kansainvälisen matkailun huomattava kasvu on vaikuttanut merkittävästi tullihallintojen työhön, koska matkustajien on tavaroineen ja kulkuvälineineen kuljettava tullivalvonnan kautta matkansa aikana. Sekä matkustajien että asianomaisten viran omaisten etujen mukaista on helpottaa matkustajien kulkua tarvittavan tullivalvonnan kautta. Tätä ei pitäisi kuitenkaan toteuttaa tullille määrättyjen muiden tehtävien kustannuksella. Tällaisia tehtäviä ovat esim. valtion verotuksellisten ja taloudellisten etujen suojaaminen, kiellettyjen tavaroiden maahantuonnin estäminen ja muiden tullirikosten torjuminen. Tässä liitteessä määrätään matkustajille myönnettävät vähimmäishelpotukset, ja tässä yhteydessä kiinnitetään erityistä huomiota yleissopimuksen 2 artiklan suositukseen. Tämä liite käsittelee tullihelpotuksia, joita sovelletaan kaikkiin matkustajiin, niin vierasmaalaisiin kuin maasta lähteviin ja maahan palaaviin, siellä vakinaisesti asuviin, riippumatta siitä, mitä kulkuneuvoa he käyttävät, sekä tavaroihin, joita matkustajat kuljettavat joko mukanaan, matkatavaroidensa joukossa tai kulkuneuvossa. Tätä liitettä sovelletaan myös heidän yksityisiin kulkuvälineisiinsä (moottoriajoneuvoihin, veneisiin ja ilma-aluksiin). Tätä liitettä sovelletaan myös työntekijöihin, jotka käyvät työssä asuinmaansa ulkopuolella, miehistön jäseniin ja muihin henkilöihin, jotka usein ylittävät rajan. Tällaisilta matkustajilta voidaan kuitenkin evätä eräitä helpotuksia. Tätä liitettä ei sovelleta erilaisiin tarkastuksiin, joita tulliviranomaiset toisinaan tekevät muiden viranomaisten puolesta, esim. henkilöiden maahantulotarkastukset ja kasvien terveystarkastukset. Tässä liitteessä ei myöskään käsitellä tapauksia, joissa henkilöt muuttavat asuinmaansa maasta toiseen. MÄÄRITELMÄT Tässä liitteessä a) "matkustaja" tarkoittaa 1. henkilöä, joka väliaikaisesti saapuu sellaisen maan alueelle, jossa hän ei asu vakinaisesti ("muu kuin vakinainen asukas") ja 2. henkilöä, joka palaa vakinaisen asuinmaansa alueelle oltuaan väliaikaisesti ulkomailla ("maahan palaava vakinainen asukas"). Huomautus Henkilöä voidaan pitää jonkin maan vakinaisena asukkaana, jos hän asuu siinä maassa pääasiallisesti tai pysyvästi. Henkilön vakinainen asuinpaikka määräytyy kuitenkin kansallisen lainsäädännön mukaisesti; b) "yksityinen kulkuneuvo" tarkoittaa moottoriajoneuvoja (myös moottoripyöriä) ja perävaunuja, veneitä ja ilma-aluksia, varaosineen ja normaalivarustuksineen ja -laitteineen, jotka kyseinen henkilö tuo maahan tai vie sieltä vain omaa käyttöään varten eikä maksullista henkilökuljetusta tai kaupallista tai teollista tavarankuljetusta varten, joko maksusta tai maksutta; c) "henkilökohtaiset matkatavarat" tarkoittaa kaikkia (uusia tai käytettyjä) tavaroita, joita matkustaja voi kohtuullisessa määrin tarvita omassa käytössään matkan aikana, ottaen huomioon kaikki matkaan liittyvät seikat, lukuun ottamatta tavaroita, jotka tuodaan maahan tai viedään sieltä kaupallista tarkoitusta varten; d) "tuontitullit ja -verot" tarkoittaa tulleja ja kaikkia muita tavaroiden maahantuonnissa tai sen yhteydessä kannettavia maksuja, veroja tai muita kuluja, ei kuitenkaan maksuja tal kuluja, joiden määrä vastaa suunnilleen suoritetuista palveluksista aiheutuneita kustannuksia; e) "vientitullit ja -verot" tarkoittaa tulleja ja kaikkia muita tavaroiden viennissä tai sen yhteydessä kannettavia maksuja, veroja tai muita kuluja, ei kuitenkaan maksuja tai kuluja, joiden määrä vastaa suunnilleen suoritetuista palveluksista aiheutuneita kustannuksia; f) "väliaikainen tullittomuus" tarkoittaa tullimenettelyä, jonka nojalla tiettyjä tavaroita voidaan tuoda tullialueelle ehdollisesti vapautettuina tuontitulleista ja -veroista; tällaiset tavarat on tuotava maahan tiettyä tarkoitusta varten sekä jälleenvietävä määräajan kuluessa ilman, että niissä on tapahtunut muuta muutosta kuin käytöstä johtuva tavanomainen arvon aleneminen; g) "vakuus" tarkoittaa tulliviranomaisia tyydyttävää taetta siitä, että tullia kohtaan oleva velvoite täytetään h) "tullivalvonta" tarkoittaa toimenpiteitä, joihin ryhdytään varmistamaan tullin vastattavana olevien lakien ja säännösten noudattaminen. PERIAATTEET 1. Normi Matkustajille myönnettävien tullihelpotusten osalta on noudatettava tämän liitteen määräyksiä. 2. Normi Kansallisessa lainsäädännössä on määriteltävä, mitkä ehdot on täytettävä ja mitkä tullimuodollisuudet suoritettava matkustajien tavaroiden ja yksityisten kulkuneuvojen tulliselvitystä varten. YLEISET MÄÄRÄYKSET 3. Normi Tulliviranomaisten on määrättävä ne tullitoimipaikat, joissa matkustajia koskevat tullimuodollisuudet voidaan suorittaa. Määrättäessä tällaisten toimipaikkojen sijaintia, toimivaltuuksia ja virka-aikoja on otettava huomioon muun muassa maantieteellinen sijainti ja matkustajaliikenteen määrä. Huomautukset 1) Tällaiset tullitoimipaikat voivat olla joko rajalla tai sisämaassa (esim. lentokentällä tai päärautatieasemalla). 2) Joissakin tapauksissa matkustajilla saattaa olla mahdollisuus suorittaa kaikki tarvittavat tullimuodollisuudet kansainvälisissä junissa, lautoilla, risteilijöillä jne. 3) Toinen tapa jouduttaa matkustajien kulkua tullivalvonnan kautta on järjestää ennakkoselvitys lähtömaassa. 4. Suositeltu käytäntö Asianomaisen henkilön pyynnöstä ja pätevinä pitämistään syistä tulliviranomaisten pitäisi, sikäli kuin hallinto-organisaatio sallii, hyväksyä matkustajia koskevien tullimuodollisuuksien suorittaminen myös muualla kuin tähän tarkoitukseen määrätyissä tullitoimipaikoissa; kaikki tästä aiheutuvat kulut voidaan määrätä asianomaisen henkilön maksettavaksi. 5. Normi Tärkeimmät tullitoimipaikat, joissa matkustajia koskevia tullimuodollisuuksia voidaan suorittaa, on pidettävä avoinna 24 tuntia vuorokaudessa, mikäli liikenteen tarpeet niin edellyttävät tai, jos tämä ei ole tarpeellista, tiettyinä tunteina, jolloin matkustajien voidaan odottaa saapuvan maahan tai sieltä lähtevän. 6. Suositeltu käytäntö Vastaavien tullitoimipaikkojen sijaitessa yhteisellä rajalla olisi kyseisten maiden tulliviranomaisten yhdenmukaistettava tällaisten tullitoimipaikkojen virka-ajat ja toimivaltuudet. Huomautukset Eräissä tapauksissa on järjestetty yhteinen valvonta yhteisillä rajoilla, jolloin kyseisten maiden tullitoimipaikat sijaitsevat samassa paikassa ja toisinaan samassa rakennuksessa. 7. Normi Rajoittamatta tulliviranomaisten oikeutta kaikkien matkustajien täydelliseen tullitarkastukseen, tulliviranomaisten on yleensä suoritettava, tällaiset tarkastukset vain valintatai pistokoemenettelyä käyttäen. 8. Normi Henkilöön käypiä tarkastuksia tullitarkastuksia varten on suoritettava vain poikkeustapauksissa ja kun on perusteltua aihetta epäillä salakuljetusta tai muita rikkomuksia. 9. Normi Maantiekulkuneuvolla tai junalla maahan saapuvien tai sieltä lähtevien matkustajien on annettava lupa suorittaa kaikki tarvittavat tullimuodollisuudet ilman, että heidän on kaikissa tapauksissa noustava kulkuneuvosta, jolla he matkustavat. 10. Suositeltu käytäntö Tärkeimmillä kansainvälisillä lentokentillä pitäisi matkustajien ja heidän matkatavaroidensa tuloselvityksessä käyttää tämän liitteen I liitteessä kuvattua kaksikaistajärjestelmää. 11. Suositeltu käytäntö Tarkastukseen soveltuvissa kansainvälisissä merisatamissa, etenkin sellaisissa, joita käyttävät lyhyitä merimatkoja (esim. säännöllisiä lauttavuoroja) kulkevat matkustaja-alukset, pitäisi matkustajien, heidän matkatavaroidensa ja yksityisten maantiekulkuneuvojensa tuloselvityksessä käyttää tämän liitteen II liitteessä kuvattua kaksikaistajärjestelmää. 12. Normi Tässä liitteessä määrättyjä tullihelpotuksia on sovellettava matkustajiin heidän kansalaisuudestaan riippumatta. 13. Suositeltu käytäntö Käytetystä kuljetusmuodosta riippumatta, luetteloa matkustajista tai heidän mukanaan olevista matkatavaroista ei pitäisi vaatia tullitarkoituksia varten. Huomautus Tämä määräys ei estä tulliviranomaisia vaatimasta tietoja tietyllä kulkuneuvolla saapuvien tai lähtevien matkustajien lukumäärästä. 14. Normi Matkustajilla on oltava oikeus tehdä suullinen ilmoitus mukanaan olevista tavaroista. Tulliviranomaiset voivat kuitenkin vaatia kirjallisen ilmoituksen sellaisista matkustajien kuljettamista tavaroista, joiden tuonti tai vienti on luonteeltaan kaupallista tai jotka arvoltaan tai määrältään ylittävät kansallisessa lainsäädännössä asetetut rajat. Huomautus Tässä normissa tarkoitettu kirjallinen ilmoitus voi olla tullauksessa tavallisesti vaadittava ilmoitus tai yksinkertaistettu tavarailmoitus. Tulliviranomaiset voivat vaihtoehtoisesti vaatia kauppalaskun tai muun kaupallisen asiakirjan esittämistä. 15. Normi Matkustajien kuljettamat tavarat on varastoitava tai muuten säilytettävä tulliviranomaisten määräämällä tavalla siihen asti kun niistä tehdään tulliselvitys jotakin kysymykseen tulevaa tullimenettelyä käyttäen, jälleenviedään tai niiden suhteen menetellään muulla tavoin kansallisen lainsäädännön mukaisesti, seuraavissa tapauksissa: - matkustajan pyynnöstä, - kun kyseisistä tavaroista ei voida heti tehdä tulliselvitystä, - kun näihin tavaroihin ei vei soveltaa tämän liitteen muita määräyksiä. 16. Normi Matkatavaroista, jotka saapuvat maahan tai lähtevät maasta matkustajaa ennen tai tämän jälkeen ("saattamaton matkatavara") on tehtävä tulliselvitys matkustajan mukana oleviin matkatavaroihin sovellettavaa tullimenettelyä tai muuta yksinkertaistettua tullimenettelyä noudattaen. Huomautukset 1) Tuontitullittomuutta ja -verottomuutta, jota voidaan soveltaa matkustajan mukana tuleviin muihin kuin henkilökohtaisiin matkatavaroihin, ei voida välttämättä soveltaa tällaisiin tavaroihin silloin, kun ne saapuvat saattamattomina matkatavaroina. 2) Milloin tuontitullittomuutta ja -verottomuutta vaaditaan muille kuin matkustajan mukanaan tuomille matkatavaroille, tulliviranomaiset voivat vaatia todisteita siitä, että kyseinen henkilö todella saapuu ulkomailta. 3) Tämän liitteen III liitteessä esitetyt määräykset saattavat olla hyödyllisiä ohjeina rautateitse kuljetettavien rekisteröityjen matkatavaroiden tullikäsittelyssä. 17. Normi Matkatavaroista, joita matkustaja ei kuljeta mukanaan, on myös toisen henkilön voitava tehdä tulliselvitys. 18. Suositeltu käytäntö Yhtenäistariffijärjestelmää pitäisi soveltaa tavaroihin, jotka ilmoitetaan tullattavaksi oikeutettuina matkustajille myönnettäviin tullihelpotuksiin, edellyttäen että tuonnin luonne ei ole kaupallinen ja tavaroiden yhteisarvo tai -määrä ei ylitä kansallisessa lainsäädännössä vahvistettuja määriä. Yhtenäistariffijärjestelmän - pitäisi vahvistaa määrät, jotka kattavat tuontitullien ja verojen kaikki lajit; - ei pitäisi riistää tavaroilta mitään tullittomuuden etuja, joihin ne muuten ovat oikeutettuja; - pitäisi matkustajan sitä pyytäessä antaa mahdollisuus määrätä tavaroille niistä normaalisti kannettavat tuontitullit ja -verot; tällöin tulliviranomaiset voivat kuitenkin vaatia, että kaikki tullin- ja veronalaiset tavarat on siten verotettava; - ei pitäisi estää tulliviranomaisia määräämästä erikoistaksoja tavaroille, joista kannetaan korkea tulli tai jopa jättämästä eräitä tavaroita yhtenäistariffijärjestelmän ulkopuolelle. Huomautus Tuonnin katsotaan yleensä olevan luonteeltaan ei-kaupallista, jos se on satunnaista ja käsittää vain sellaisia tavaroita, jotka on tarkoitettu matkustajan tai hänen perheensä omaan käyttöön tai kulutukseen tai jotka matkustajan on määrä antaa lahjoina kyseisessä maassa ja joiden luonne tai paljous ei viittaa siihen, että niiden tuonnilla olisi kaupallinen tarkoitus. SAAPUMISMÄÄRÄYKSET a) Muut kuin vakinaiset asukkaat 19. Normi Muiden kuin vakinaisten asukkaiden henkilökohtaisille matkatavaroille on myönnettävä väliaikainen tullittomuus. Lukuun ottamatta tavaroita, joista voi tulla kannettavaksi huomattava määrä tuontitulleja ja -veroja, tällaisille henkilökohtaisille tavaroille on myönnettävä väliaikainen tullittomuus asiakirjoja tai vakuutta vaatimatta. 20. Normi Vaatteiden, toalettitarvikkeiden ja muiden selvästi henkilökohtaisten tavaroiden lisäksi on seuraavia tavaroita erityisesti pidettävä henkilökohtaisina matkatavaroina: - henkilökohtaiset korut; - valokuva- ja elokuvakamerat ja kohtuullinen määrä filmiä ja tarvikkeita; - kannettavat dia- tai filmiprojektorit ja niiden tarvikkeet sekä kohtuullinen määrä diapositiiveja tai filmiä; - kiikarit; - kannettavat soittimet; - kannettavat levysoittimet ja levyt; - kannettavat äänen taltiointi- ja toistolaitteet (myös sanelukoneet) ja nauhat; - kannettavat radiovastaanottimet; - kannettavat televisiovastaanottimet; - kannettavat kirjoituskoneet; - kannettavat laskimet; - lastenvaunut; - invalidien pyörätuolit; - urheiluvälineet, esim. teltat ja muut telttailuvälineet, kalastusvälineet, vuoristokiipeilyvälineet, metsästys- ja urheiluaseet ammuksineen, moottorittomat polkupyörät, kanootit ja kajakit, joiden pituus on alle 5,5 m, sukset, tennismailat. 21. Normi Niiden kulutustavaroiden lisäksi, joita saadaan tuoda maahan vahvistetut enimmäismäärät tuontitulleitta ja -veroitta, muiden kuin vakinaisten asukkaiden on sallittava lupa tuoda maahan tuontitulleitta ja -veroitta enintään 75 SDR:ää vastaava määrä tavaroita, joiden luonne on ehdottomasti ei-kaupallinen. Tätä määrää voidaan alentaa, kun kysymyksessä ovat alle 15-vuotiaat tai rajan usein ylittävät henkilöt. Huomautukset 1) Tämän normin mukaisten helpotusten ehdoksi voidaan määrätä, että tavarat tulevat matkustajan tai hänen perheensä omaan käyttöön Tai kulutukseen tai matkustaja antaa ne kyseisessä maassa lahjaksi ja että ne kuljetetaan mukana olevien matkatavaroiden joukossa, matkustajan mukana tai käsimatkatavarana. 2) Suuremmat helpotukset voidaan myöntää muille kuin vakinaisille asukkaille, jotka vain kulkevat kyseisen maan kautta. 22. Normi Muut kuin vakinaiset asukkaat saavat tuoda maahan tuontitulleitta ja -veroitta seuraavat määrät tupakkatuotteita, viinejä, väkeviä alkoholijuomia hajusteita: a) 200 savuketta tai 50 sikaaria tai 250 tupakkaa tai lajitelman näitä tuotteita painoltaan enintään 250 g; b) 2 litraa viiniä ja 1 litra väkeviä alkoholijuomia; c) >NUM>1/ >DEN>4 litraa toalettivettä ja 50 hajuvettä. Tupakkatuotteiden ja alkoholijuomien osalta säädetyt helpotukset voidaan kuitenkin rajoittaa koskemaan tietyn iän ylittäneitä henkilöitä ja ne voidaan evätä rajan usein ylittäviltä henkilöiltä tai myöntää heille pienempimääräisinä (esim. rajaa lähellä asuvat, työntekijät, jotka työskentelevät asuinmaansa ulkopuolella, ammattikuljettajat ja kansainvälisissä kuljetuksissa olevat miehistön jäsenet). Huomautus Tämän normin mukaisten helpotusten ehdoksi voidaan määrätä, että tavarat tulevat matkustajan tai hänen perheensä omaan käyttöön tai kulutukseen tai matkustaja antaa ne kyseisessä maassa lahjaksi ja että ne kuljetetaan musana olevien matkatavaroiden joukossa, matkustajan mukana tai käsimatkatavarana. 23. Normi Milloin on välttämätöntä jättää väliaikaista tullittomuutta koskeva ilmoitus muiden kuin vakinaisten asukkaiden henkilökohtaisista matkatavaroista, vaadittavan vakuuden määrä ei saa ylittää tavaroista kannettavien tuontitullien ja -verojen määrää. 24. Suositeltu käytäntö Milloin on välttämätöntä jättää väliaikaista tullittomuutta koskeva ilmoitus muiden kuin vakinaisten asukkaiden henkilökohtaisista matkatavaroista, tavaroiden väliaikaisen maahantuonnin ATA-carnet'ta koskevan tulliyleissopimuksen (Bryssel, 6 päivänä joulukuuta 1961) sopimuspuolten pitäisi hyväksyä ATA-carnet kansallisten tulliasiakirjojen tilalle ja tuontitullien ja -verojen maksun vakuudeksi. 25. Normi Milloin on välttämätöntä jättää väliaikaista tullittomuutta koskeva ilmoitus muiden kuin vakinaisten asukkaiden henkilökohtaisista matkatavaroista, väliaikaista tullittomuutta koskevaa määräaikaa vahvistettaessa on otettava huomioon matkustajan maassa oleskelun pituus edellyttäen, ettei mitään kansallisessa lainsäädännössä vahvistettua aikarajaa ylitetä. 26. Normi Matkustajan pyynnöstä ja hyväksyttävinä pitämistään syistä tulliviranomaisten on pidennettävä väliaikaiselle tullittomuudelle alunperin määrättyä aikaa. 27. Normi Väliaikaisesti tullittomat tavarat on voitava jälleenviedä myös muun kuin tuontitullitoimipaikan kautta. 28. Normi Väliaikainen tullittomuus on myönnettävä muiden kuin vakinaisten asukkaiden yksityiskäytössä oleville kulkuneuvoille. Huomautus Väliaikainen tullittomuus voidaan myös myöntää eläimille ja moottorittomille kulkuvälineille, joita muut kuin vakinaiset asukkaat käyttävät kulkuvälineinä. 29. Normi Kulkuneuvojen tavanomaisissa polttoainesäiliöissä olevalle polttoaineelle on myönnettävä tullittomuus ja -verottomuus. 30. Normi Yksityiskäyttöön tuotaville kulkuneuvoille tarkoitetut helpotukset on myönnettävä riippumatta siitä, ovatko kulkuneuvot muiden kuin vakinaisten asukkaiden omistamia, vuokraamia tai lainaamia samoin kuin siitä, saapuvatko ne maahan samaan aikaan kuin matkustaja, ennen häntä vai hänen jälkeensä. 31. Suositeltu käytäntö Tulliviranomaisten ei pitäisi vaatia tulliasiakirjaa eikä vakuutta muiden kuin vakinaisten asukkaiden yksityiskäyttöön tarkoitettujen kulkuneuvojen väliaikaisesta tullittomuudesta. 32. Suositeltu käytäntö Milloin tulliasiakirjoja tai vakuuksia vaaditaan muiden kuin vakinaisten asukkaiden yksityiskäyttöön tarkoitettujen kulkuneuvojen väliaikaisesta tullittomuudesta, tulliviranomaisten pitäisi hyväksyä yhdenmukaiset kansainväliset asiakirjat ja vakuudet, jotka mainitaan esim. seuraavissa sopimuksissa: tavaroiden väliaikaisen maahantuonnin ATA-carnet'ta koskeva tulliyleissopimus (Bryssel, 6 päivänä joulukuuta 1961), yksityisten ajoneuvojen väliaikaista maahantuontia koskeva tulliyleissopimus (New York 4 päivänä kesäkuuta 1954) ja tulliyleissopimus ilma-alusten ja huvialusten tilapäisestä maahantuonnista yksityistä käyttöä varten (18 päivänä toukokuuta 1956). 33. Normi Väliaikaisen tullittomuuden määräajan, jota normaalisti sovelletaan muiden kuin vakinaisten asukkaiden yksityiskäyttöön tarkoitettuihin kulkuneuvoihin, on oltava vähintään 6 kuukautta. 34. Normi Asianomaisen henkilön pyynnöstä ja hyväksyttävinä pitämistään syistä tulliviranomaisten on pidennettävä väliaikaiselle tullittomuudelle alunperin määrättyä aikaa. 35. Normi Väliaikainen tullittomuus on myönnettävä kaikille varaosille, jotka tarvitaan maassa väliaikaisesti olevien yksityiskäyttöön tarkoitettujen kulkuneuvojen korjaamiseen. 36. Suositeltu käytäntö Mikäli kansallisen lainsäädännön ehtoja noudatetaan, tulliviranomaisten ei pitäisi vaatia muiden kuin vakinaisten asukkaiden yksityiskäyttöön tarkoitettujen kulkuneuvojen tai henkilökohtaisten matkatavaroiden jälleenvientiä, jos ne ovat pahasti vahingoittuneet tai tuhoutuneet onnettomuudessa tai ylivoimaisen tapahtuman vuoksi. b) Maahan palaavat vakinaiset asukkaat 37. Normi Maahan palaavien vakinaisten asukkaiden on sallittava jälleentuoda tuontitulleitta ja -veroitta kaikki tavarat, jotka heillä oli mukanaan maasta lähtiessään ja jotka olivat vapaassa liikkeessä kyseisessä maassa. 38. Normi Niiden kulutustavaroiden lisäksi, joita saadaan tuoda maahan vahvistetut enimmäismäärät tuontitulleitta ja -veroitta, maahan palaavien vakinaisten asukkaiden on sallittava tuoda maahan tuontitulleitta ja -veroitta enintään 75 SDR:ää vastaava määrä tavaroita, joiden luonne on ehdottomasti ei-kaupallinen. Tätä määrää voidaan alentaa, kun kysymyksessä ovat alle 15-vuotiaat tai rajan usein ylittävät henkilöt. Huomautus Tämän normin mukaisten helpotusten ehdoksi voidaan määrätä, että tavarat tulevat matkustajan tai hänen perheensä omaan käyttöön tai kulutukseen tai matkustaja antaa ne kyseisessä maassa lahjaksi ja että ne kuljetetaan mukana olevien matkatavaroiden joukossa, matkustajan mukana tai käsimatkatavarana. 39. Normi Maahan palaavat vakinaiset asukkaat saavat tuoda maahan tuontitulleitta ja -veroitta seuraavat määrät tupakkatuotteita, viinejä, väkeviä alkoholijuomia ja hajusteita: a) 200 savuketta tai 50 sikaaria tai 250 tupakkaa tai lajitelman näitä tuotteita painoltaan enintään 250 g; b) 2 litraa viiniä ja 1 litra väkeviä alkoholijuomia; c) >NUM>1/ >DEN>4 litraa toalettivettä ja 50 g hajuvettä. Tupakkatuotteiden ja alkoholijuomien osalta säädetyt helpotukset voidaan kuitenkin rajoittaa koskemaan tietyn iän ylittäneitä henkilöitä ja ne voidaan evätä rajan usein ylittäviltä henkilöiltä tai myöntää heille pienempimääräisinä (esim. rajaa lähellä asuvat, työntekijät, jotka työskentelevät asuinmaansa ulkopuolella, ammattikuljettajat ja kansainvälisissä kuljetuksissa olevat miehistön jäsenet). Huomautus Tämän normin mukaisten helpotusten ehdoksi voidaan määrätä, että tavarat tulevat matkustajan tai hänen perheensä omaan käyttöön tai kulutukseen tai matkustaja antaa ne kyseisessä maassa lahjaksi ja että ne kuljetetaan mukana olevien matkatavaroiden joukossa, matkustajan mukana tai käsimatkatavarana. LÄHTÖÄKOSKEVAT MÄÄRÄYKSET 40. Normi Maasta lähteviin matkustajiin sovellettavien tullimuodollisuuksien on oltava mahdollisimman yksinkertaisia, ja ne on mahdollisuuksien mukaan poistettava kokonaan. Huomautus Tullimuodollisuudet saattavat olla tarpeen esim. vapautuksen tai palautuksen myöntämiseksi sisäisistä tulleista ja veroista. 41. Normi Matkustajien on sallittava viedä maasta tavaroita kaupallisiin tarkoituksiin edellyttäen, että vaadittavat muodollisuudet täytetään ja mahdollisesti kannettavat vientitullit ja -verot maksetaan. 42. Normi Maasta matkustavien vakinaisten asukkaiden pyynnöstä tulliviranomaisten on ryhdyttävä tarpeellisiin toimiin tiettyjen tavaroiden tunnistamiseksi silloin, kun tämä helpottaa näiden tavaroiden vapaata jälleentuontia. Huomautus Tällaisia toimenpiteitä ovat tavallisesti tunnistamisen varmistamiseksi tarvittavien tietojen taltiointi merkitsemällä muistiin tavaroiden laji tai merkit, numerot tai muut niihin pysyvästi kiinnitetyt tunnisteet tai kiinnittämällä niihin tunnistemerkkejä tai tullisinettejä. 43. Normi Vain poikkeustapauksissa on vaadittava tulliasiakirjoja edellyttävän väliaikaisen vientimenettelyn soveltamista maasta matkustavien vakinaisten asukkaiden henkilökohtaisiin matkatavaroihin ja yksityiskulkuneuvoihin. 44. Normi Kaikki vakuudet, jotka muut kuin vakinaiset asukkaat ovat antaneet väliaikaisesti tullittomista tavaroista on vapautettava silloin, kun tavarat jälleenviedään, riippumatta siitä, minkä tullitoimipaikan kautta tavaroiden jälleenvienti tapahtuu. 45. Suositeltu käytäntö Mikäli vakuus on annettu käteistalletuksena, se pitäisi voida palauttaa tullitoimipaikassa, josta tavarat jälleenviedään, vaikka niitä ei olisikaan tuotu maahan kyseisen toimipaikan kautta. KAUTTAKULKUMATKUSTAJAT 46. Normi Kauttakulkumatkustajia, jotka eivät poistu kauttakulkualueelta, ei pidä vaatia kulkemaan tullivalvonnan kautta. Huomautus Tämä määräys ei estä tullia suorittamasta kauttakulkualueiden yleisvalvontaa ja ryhtymästä kaikkiin tarvittaviin toimenpiteisiin tullirikosta epäiltäessä. MATKUSTAJILLE MYÖNNETTÄVIÄTULLIHELPOTUKSIA KOSKEVA INFORMAATIO 47. Normi Tulliviranomaisten on varmistettava, että kaikki tarvittavat tiedot, jotka koskevat matkustajille myönnettäviä tullihelpotuksia, ovat kaikkien asianomaisten henkilöiden helposti saatavissa. 48. Normi Tiedot, jotka koskevat matkustajille myönnettäviä tulli- ja verovapautuksia samoin kuin vaadittavia tullimuodollisuuksia on pyynnöstä annettava matkustajille jo ennen heidän lähtöään omasta maastaan tai, jos mahdollista, matkan aikana. Huomautukset 1) Tällaisia tietoja voidaan antaa matkustajille laivoissa, ilma-aluksissa tai ulkomaanjunissa. 2) Tällaisia tietoja voidaan myös antaa matkustajille esitteissä ja ne voidaan tarvittaessa panna näkyviin tulo- ja lähtötoimipaikkoihin. 49. Suositeltu käytäntö Matkustajille myönnettäviä tullihelpotuksia koskevat tiedot pitäisi painattaa asianomaisen maan virallisilla kielillä ja kaikilla muilla tarpeellisiksi katsottavilla kielillä. I LIITE Lentoteitse saapuvien matkustajien ja heidän matkatavaroittensa tulliselvityksessä sovellettavaa kaksikaistajärjestelmää koskevat määräykset Kaksikaistajärjestelmä on yksinkertaistettu tullitarkastusmenettely, joka antaa tulliviranomaisille mahdollisuuden nopeuttaa matkustajaliikenteen kulkua kansainvälisillä lentokentillä ja suoriutua tehokkaasti lisääntyvistä matkustajamääristä tinkimättä valvonnan tehokkuudesta ja edellyttämättä vastaavaa henkilökunnan lisäystä. Se ei ole välttämättä yhteensovittamaton muiden tarkastusten, esim. valuuttatarkkailun kanssa, elleivät olosuhteet edellytä kaikkien matkustajien ja heidän matkatavaroidensa täydellistä tarkastusta. Kaksikaistajärjestelmää pitäisi soveltaa seuraavasti: 1. Järjestelmän on annettava matkustajille mahdollisuus valita toinen seuraavista kaistoista: a) vihreä kaista matkustajille, joilla ei ole tavaroita mukanaan tai joilla on vain sellaisia tavaroita, jotka saa tuoda tuontitulleitta ja -veroitta ja joihin ei sovelleta tuontikieltoja tai -rajoituksia; ja b) punainen kaista muille matkustajille. 2. Kummankin kaistan on oltava niin selvästi merkitty, että matkustajat osaavat helposti valita oikean kaistan. Tärkeimmät tuntomerkit ovat a) kohdassa 1 a) mainitulla kaistalla vihreä kahdeksankulmio ja sanat "ei tullattavaa", b) kohdassa 1 b) mainitulla kaistalla punainen neliö ja sanat "tullattavaa". Lisäksi kaistat tulisi tehdä tunnistettaviksi "tulli"-sanan sisältävän tekstin perusteella. 3. Kohdassa 2 mainittujen tekstien on oltava englannin ja/tai ranskan kielellä ja muilla Kielillä, jotka katsotaan tarpeellisiksi kyseessä olevalla lentokentällä. 4. Matkustajille on annettava riittävästi tietoa, jotta he osaavat valita oikean kaistan. Tämän vuoksi on tärkeätä, että a) matkustajille tiedotetaan järjestelmän toiminnasta ja niistä tavaroista ja määristä, jotka he saavat tuoda mukanaan vihreää kaistaa käyttäessään. Nämä tiedot voidaan antaa käyttämällä ilmoituksia tai tauluja lentokentillä tai lentolehtisiä, jotka ovat yleisön saatavina lentokentillä tai joita matkatoimistot, lentoyhtiöt ja muut asianomaiset järjestöt jakavat; b) kaistoille johtava reitti on selvästi merkitty. 5. Kaistojen on sijaittava matkatavaroiden luovutusalueen takana siten, että matkustajilla on kaikki matkatavaransa mukanaan kaistaa valitessaan. Lisäksi kaistojen sijainnin on oltava sellainen, että matkustajien kulku ulosmenopaikoille lentokentältä on mahdollisimman suora. 6. Matkatavaroiden luovutusalueen ja kaistojen sisääntulopaikkojen välillä on oltava niin suuri välimatka, että matkustajat ehtivät valita oikean kaistan ja liikkua kaistalle ruuhkaa aiheuttamatta. 7. Vihreän kaistan valinneilta matkustajilta ei pidä vaatia mitään muita tullimuodollisuuksia, mahdollisia pistokoetarkastuksia lukuun ottamatta; punaisella kaistalla matkustajien on suoritettava kaikki tullin vaatimat muodollisuudet. II LIITE Meriteitse saapuvien matkustajien, heidän matkatavaroittensa ja ajoneuvojensa tulliselvityksessä sovellettavaa kaksikaistajärjestelmää koskevat määräykset Kaksikaistajärjestelmä on yksinkertaistettu tullitarkastusmenettely, jota voidaan käyttää meriteitse saapuvien matkustajien, heidän matkatavaroittensa ja ajoneuvojensa tulliselvityksen yhteydessä. Järjestelmä soveltuu erityisesti lyhyitä merimatkoja tekevien matkustajien valvontaan, esim. niiden, jotka käyttävät säännöllisiä lauttavuoroja. Se voi auttaa parantamaan matkustajaliikenteen kulkua kansainvälisissä satamissa ja suoriutumaan tehokkaasti lisääntyvistä matkustajamääristä vähentämättä tullitarkastuksen tehokkuutta ja ilman vastaavaa tullin henkilökunnan lisäystä. Se ei ole välttämättä yhteensovittamaton muiden tarkastusten, esim. valuuttatarkkailun ja kansainvälisten moottoriajoneuvovakuutustodistusten tarkastuksen kanssa, elleivät olosuhteet edellytä kaikkien matkustajien ja heidän matkatavaroittensa tai ajoneuvojensa täydellistä tarkastusta. Kaksikaistajärjestelmää pitäisi soveltaa seuraavasti: 1. Järjestelmän on annettava matkustajille, myös ajoneuvossaan matkustaville, mahdollisuus valita toinen seuraavista kaistoista: a) vihreä kaista matkustajille, joilla ei ole tavaroita mukanaan tai joilla on vain sellaisia tavaroita, jotka saa tuoda tuontitulleitta ja -veroitta ja joihin ei sovelleta tuontikieltoja tai -rajoituksia; ja b) punainen kaista muille matkustajille. 2. Kummankin kaistan on oltava niin selvästi merkitty, että matkustajat osaavat helposti valita oikean kaistan. Tärkeimmät tuntomerkit ovat: a) kohdassa 1 a) mainitulla kaistalla vihreä kahdeksankulmio ja sanat "ei tullattavaa", b) kohdassa 1 b) mainitulla kaistalla punainen neliö ja sanat "tullattavaa". Lisäksi kaistat tulisi tehdä tunnistettaviksi "tulli"-sanan sisältävän tekstin perusteella. 3. Kohdassa 2 mainittujen tekstien on oltava englannin ja/tai ranskan kielellä ja muilla kielillä, jotka katsotaan tarpeellisiksi. 4. Silloin kun kysymyksessä ovat matkustajat, jotka saapuvat autoilla ja kun tämä helpottaa ajoneuvojen opastusta oikeille kaistoille samoin kuin tulliselvitysmenettelyä, jokaisen moottoriajoneuvon kuljettajalle on annettava punaiset ja vihreät lipukkeet, joissa on 2 a) ja 2 b) kohdissa tarkoitetut merkinnät ja kehotettava heitä kiinnittämään ajoneuvon tuulilasiin: a) vihreä lipuke silloin, kun moottoriajoneuvo ja siinä olevat tavarat, myös ajoneuvossa olevien matkustajien kuljettamat tai omistamat tavarat, voidaan tuoda maahan ilman tullimuodollisuuksia ja ne eivät ole tuontikieltojen tai -rajoitusten alaisia; ja b) punainen lipuke muissa tapauksissa. 5. Matkustajille on annettava riittävästi tietoa, jotta he osaavat valita oikean kaistan ja tarvittaessa punaisen tai vihreän lipukkeen. Tällöin on tärkeätä, että: a) matkustajille tiedotetaan järjestelmän toiminnasta ja niistä tavaroista ja määristä, jotka he saavat tuoda mukanaan vihreää kaistaa käyttäessään. Nämä tiedot voidaan antaa käyttämällä ilmoituksia tai tauluja satamissa tai lentolehtisiä, jotka ovat yleisön saatavana lähtösatamassa tai laivassa tai joita matkatoimistot laivayhtiöt ja muut asianomaiset järjestöt jakavat; b) milloin on käytettävä 4 kohdassa tarkoitettuja lipukkeita, jokaisen ajoneuvon kuljettajalle jaetaan tällaiset lipukkeet ennen tulosatamaan saapumista; c) kaistoille johtava reitti on selvästi merkitty. 6. Kaistojen on sijaittava matkatavaroiden luovutusalueen takana siten, että matkustajilla on kaikki matkatavaransa mukanaan kaistaa valitessaan. Lisäksi kaistojen sijainnin on oltava sellainen, että matkustajien kulku ulosmenopaikoille satamasta on mahdollisimman suora. 7. Laivan tai matkatavaroiden luovutusalueen ja kaistojen sisääntulopaikkojen välillä on oltava niin suuri välimatka, että matkustajat ehtivät valita oikean kaistan ja siirtyä kaistalle ruuhkaa aiheuttamatta. 8. Vihreän kaistan valinneilta matkustajilta ei pidä vaatia mitään muita tullimuodollisuuksia, mahdollisia pistokoetarkastuksia lukuun ottamatta; punaisella kaistalla matkustajien on suoritettava kaikki tullin vaatimat muodollisuudet. 9. Järjestelmän, jossa käytetään vain yhtä kaistaa siten, että punaista lipuketta näyttävät tai pistokoetarkastuksiin valittavat ajoneuvot ohjataan määrätylle pysäköintialueelle, voidaan katsoa täyttävän kaksikaistajärjestelmän vaatimukset. III LIITE Rautateitse kuljetettavien rekisteröityjen matkatavaroiden tullikäsittelyäkoskevat määräykset Rautateitse kuljetettavien rekisteröityjen matkatavaroiden käsittelyä voidaan tehostaa ja nopeuttaa soveltamalla seuraavia määräyksiä: 1. Rautatieviranomaisten rekisteröidessä matkatavaroita matkustajilla on mahdollisuus tehdä ilmoitus liitteessä esitetyllä lomakkeella (tai siihen perustuvalla lomakkeella, joka on tarkoitukseen sopiva ja hyväksytty) jouduttaakseen tullimuodollisuuksien suorittamista. 2. Tulliviranomaisten on annettava todellisia etuja kirjallisen ilmoituksen käyttämisestä siten kannustaen matkustajia käyttämään menettelyä, joka antaa paremman tullivarmuuden. 3. Rautatieviranomaisten on esitettävä ilmoitus lähtö -ja määrämaiden tulliviranomaisille, jos nämä sitä pyytävät. 4. Kirjallisen ilmoituksen on katsottava olevan samanarvoinen ja -vaikutuksinen kuin matkustajista tavallisesti vaadittava ilmoitus. 5. Tulliviranomaisten on mikäli mahdollista luovuttava tarkastamasta kirjallisessa ilmoituksessa mainittujen matkatavaroiden sisältöä. 6. Tulliviranomaisten on pyrittävä vapauttamaan, heti kun raja on ylitetty, mahdollisimman paljon kirjallisissa ilmoituksissa mainituista rekisteröidyistä matkatavaroista, joita ei vaadita tarkastettaviksi, jotta ne voidaan heti jättää rautatieviranomaisille määräpaikkaan toimittamista varten. 7. Kun tulliviranomaiset valitsevat matkatavaroita tarkastettavaksi, tarkastukset pitää voida suorittaa matkustajan määräpaikkaa lähinnä olevassa tullitoimipaikassa. Tämän vuoksi mahdollisimman monille tullitoimipaikoille on annettava valtuudet tehdä tulliselvitys rekisteröidyistä matkatavaroista. 8. Matkatavarat on pidätettävä rajalla vain erittäin poikkeuksellisissa tapauksissa, esim. silloin, kun jokin rikkomus on tehty tai petosta vahvasti epäillään. 9. Tulliviranomaiset voivat vapaasti ryhtyä mihin tahansa valvontatoimenpiteisiin, joita ne pitävät tarpeellisina väärinkäytösten estämiseksi. 10. Matkustajien matkatavaroiden noutamisen helpottamiseksi yhteistyötä tulli- ja rautatieviranomaisten välillä on vahvistettava, erityisesti silloin kun on kysymys niiden tuntien ajoittamisesta, jolloin matkatavaroista voidaan tehdä tulliselvitys. 11. On harkittava rautateiden asettamista vastuulliseksi kirjallisen ilmoituksen paikkansapitävyyden tarkastamisesta, varsinkin silloin kun rekisteröityjen matkatavaroiden luovutusta pyydetään muuna kuin tullitoimipaikan virka-aikana tai asemalla, jossa ei ole tullin henkilökuntaa. >VIITTAUS FILMIIN> Yhteisön laatimat varaukset tullimenettelyjen yksinkertaistamista ja yhdenmukaistamista koskevan kansainvälisen yleissopimuksen liitteeseen F.3 "1. Yleinen varaus (yleinen huomio) Yhteisön lainsäädännön soveltamisalaan kuuluu yleensä tämän liitteen määräykset. Jäsenvaltiot voivat kuitenkin tarvittaessa laatia omia varauksiaan siinä määrin, kuin yhteisön lainsäädäntö antaa niille mahdollisuuden tietyissä tapauksissa säilyttää kansalliset määräyksensä." 2. Normit 21 ja 38 "Yhteisön lainsäädännössä säädetään tullittomuuden myöntämisestä kyseisille tavaroille 45 ECUun (Euroopan valuuttayksikkö) asti jokaista Euroopan yhteisön ulkopuolisesta maasta tulevaa matkustajaa kohti. Normeissa 22 ja 39 säädettyjen määrällisten rajoituksien lisäksi yhteisön lainsäädännössä säädetään seuraavista enimmäismääristä, jotka ovat edellytyksenä kahvin ja teen tuontiverottomuuteen: >TAULUKON PAIKKA> >TAULUKON PAIKKA> " 3. Normi 44 ja suositeltu käytäntö 45 "Näitä määräyksiä ei sovelleta kaikissa tapauksissa, erityisesti kun menettely tapahtuu eri jäsenvaltioissa sijaitsevissa tullitoimipaikoissa. Näiden määräysten soveltamiseksi Benelux-maiden talousunionin aluetta pidetään yhden jäsenvaltion alueena."